
VENDIM

Nr. 459, datë 29.6.2022
PËR KALIMIN NË PËRGJEGJËSI ADMINISTRIMI TË MINISTRISË SË ARSIMIT DHE SPORTIT, PËR ZYRËN VENDORE TË ARSIMIT PARAUNIVERSITAR SHKODËR, NGA AGJENCIA SHTETËRORE E KADASTRËS, TË PASURISË SË PALUAJTSHME NR. 2/973-N27, NË ZONËN KADASTRALE 8591

Në mbështetje të nenit 100 të Kushtetutës dhe të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Arsimit dhe Sportit, Këshilli i Ministrave 

VENDOSI:

1. Kalimin në përgjegjësi administrimi të Ministrisë së Arsimit dhe Sportit, për Zyrën Vendore të Arsimit Parauniversitar Shkodër, nga Agjencia Shtetërore e Kadastrës, të pasurisë së paluajtshme të llojit “njësi”, me numër 2/973-N27, në zonën kadastrale 8591, Shkodër, me sipërfaqe 436 (katërqind e tridhjetë e gjashtë) m2, sipas kartelës së pasurisë së paluajtshme dhe fragmentit të hartës kadastrale, që i bashkëlidhen këtij vendimi dhe janë pjesë përbërëse e tij (lidhja nr. 1).

2. Pasuria e paluajtshme, pas kalimit në përgjegjësi administrimi, përdoret në funksion të qëllimit të veprimtarisë së Zyrës Vendore të Arsimit Parauniversitar Shkodër.

3. Zyrës Vendore të Arsimit Parauniversitar Shkodër i ndalohet të ndryshojë destinacionin e pasurisë së paluajtshme, të përcaktuar në pikën 1, të këtij vendimi, ta tjetërsojë apo t’ua japë atë në përdorim të tretëve.

4. Ngarkohen Ministria e Arsimit dhe Sportit, Zyra Vendore e Arsimit Parauniversitar Shkodër dhe Agjencia Shtetërore e Kadastrës për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR

Arben Ahmetaj

